**Smernica pre prijímanie darov v DS Kochanovce**

**Verzia 01**

**Platná od:** 30.04.2020

**Vypracovala:** Mgr. Euridika Sivčová, osoba zodpovedná za poskytovanie SS

**Dátum :** 30.04.2020

**Podpis:** ........................................

**Schválila:** Katarína Lászlóová , starostka obce

**Dátum:** 30.04.2020

**Podpis:** .......................................

­­­­­­­­­­­­­­­­­­­­­­­­­­­­­­­­­­­**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Účel dokumentu:** Smernica upravuje postupy a pravidlá pre prijímanie darov v podmienkach Denného stacionára obce Kochanovce.

**Rozsah platnosti:** Smernica platí pre všetkých, ktorí prejavia vôľu darovať zariadeniu finančnú alebo vecnú hodnotu.

**Základné ustanovenia:** Darovaním sa rozumie situácia, keď je obdarovaná organizácia alebo jej zamestnanec a dar je prijatý.

**Dary** môžu byť **finančné** a **vecné**, malej aj veľkej hodnoty.

Darcom môže byť fyzická alebo právnická osoba.

**Obdarovaným** môžu byť za obdržania nižšie uvedených pravidiel organizácia aj zamestnanec.

Z vyššie uvedeného vyplýva, že v rámci organizácie nie je darom myslený len dar sponzorský, ale aj drobné dary od prijímateľov a ich blízkych osôb. Vzhľadom k tomu, že sa jedná o oblasť veľmi citlivú, ktorá podlieha aj špecifickým požiadavkám niektorých zákonných noriem, sú stanovené tieto pravidlá, ktoré jasne vymedzujú spôsob nakladania s darmi v organizácii a sú záväzné pre všetkých zamestnancov organizácie.

**Prijímanie darov**

**Zamestnancami**

1. Zamestnanec nikdy dar nevyžaduje ani ním nepodmieňuje úkony alebo kvalitu

poskytovaných služieb.

2. Zamestnanec nikdy neprijíma žiadne finančné dary, ani dary nefinančné, ktoré sú hmotne významné.

3. Pokiaľ mu je takýto dar ponúknutý, odkáže potencionálneho darcu na vedenie

organizácie s ponukou možnosti uzatvorenia darovacej zmluvy.

4. Pokiaľ je zamestnancovi ponúknutý hmotne nevýznamný dar, pokúsi sa ho odmietnuť

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(uvedie napríklad, že je za prácu platený, že si ponuku váži a stačí mu ústne ocenenie

darcu).

5. Hmotne nevýznamným darom sa rozumie napr. káva, sušienky, sladkosti.

6. Pokiaľ by hrozilo, že sa darca urazí, poprípade neprijatie daru vyvolá u darcu rôzne

domnienky, prečo nechce dar prijať, zamestnanec dar príjme a pokúsi sa ho využiť

v aktivitách s ďalšími užívateľmi (káva, bonboniéra, sušienky)

7. Eticky neprijateľné a neprípustné je, aby zamestnanec prijal od darcu (prijímateľa

sociálnej služby) alebo rodiny peniaze, drahý darček, alkohol.

**Zariadením DS**

1. Občania môžu darovať zariadeniu nasledujúce dary:

**a) Finančnú hotovosť:**

V hotovosti do pokladne zariadenia,

Prevodom na bankový účet,

Poštovou poukážkou na adresu či na bankový účet,

**b) Vecné dary hmotného charakteru.**

2. Činia tak dobrovoľne, bez nátlaku a podľa vlastného uváženia, bez nároku na ďalšie

zvýhodňovanie zo strany zariadenia. Vždy je uzatvorená darovacia zmluva.

3.V účtovnej evidencii sa vedie podrobný prehľad o finančných daroch na špeciálnom účte

- účet DS - SK18 5600 0000 0042 5236 2006.

4.Vecné dary sú zaevidované do majetku zariadenia .

Za zaevidovanie daru do majetku zodpovedá pracovník ekonomiky.

5.Pokiaľ by neexistovala darovacia zmluva, v ktorej by bola vyčíslená hodnota (cena)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

darovanej veci, odovzdá sa ekonomickému úseku písomná informácia o tom, kto, kedy,

komu, akú vec daroval, a odhadne sa jej cena (podľa obvyklých cien v obchode).

**Osoby poverené prijímaním darov**

1. Finančné a vecné dary za zariadenie je oprávnený prijímať štatutárny zástupca zariadenia – starostka obce Kochanovce. V prípade jeho neprítomnosti vedúca zariadenia – osoba zodpovedná za poskytovanie sociálnej služby.

2. V prípade darovania finančnej hotovosti je táto hotovosť vložená do pokladne zariadenia a preberie ju osoba zodpovedná za ekonomickú stránku zariadenia.

**Darovacia zmluva**

1. Štatutár zariadenia uzatvára s darcom Darovaciu zmluvu. Darovacia zmluva je spracovaná v dvoch vyhotoveniach, z ktorých jedno vyhotovenie obdrží darca a jedno obdarovaný.

Darovaciu zmluvu podpisuje štatutár zariadenia a v zariadení je riadne vedená evidencia

darovacích zmlúv, ktorá je označená podľa kalendárneho roku, v ktorom boli vyhotovené.

2. Darovacia zmluva musí mať právne náležitosti:

a. Zmluvné strany

b. Predmet zmluvy

c. Výška daru

d. Spôsob poskytnutia daru

e. Účel použitia.

3. Dôsledne sa dohliada na to, aby bol dar použitý k stanovenému účelu a nedošlo k jeho

zneužitiu, príp. je osobne štatutárom alebo vedúcou zariadenia kontrolovaný. Po prijatí

daru dôjde k poďakovaniu darcovi – buď v ústnej alebo písomnej forme. V prípade

súhlasu darcu dôjde k prezentácii a oznámení o darovaní daru na webovej stránke obce

súbežne s poďakovaním.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Zverejňovanie darovacích zmlúv a prijatých darov**

1. Na základe zákona č. 211/2000 Z. z. o slobodnom prístupe k informáciám a o zmene

a doplnení niektorých zákonov (zákon o slobode informácií) v znení zákona č. 546/2010

Z. z. je obec ako zriaďovateľ zariadenia povinná zverejňovať všetky darovacie zmluvy na

svojej web stránke www.kochanovce.sk

2. Zoznam všetkých prijatých darov za uplynulý kalendárny rok je súčasťou Výročnej správy

za príslušný kalendárny rok.

3. Smernica pre prijímania darov v DS Kochanovce je zverejnená na web stránke obce [www.kochanovce.sk](http://www.kochanovce.sk) v časti Denný stacionár.

**Záverečné ustanovenia**

1. Smernica pre prijímanie darov v DS Kochanovce nadobúda platnosť dňom

30.04.2020.

2. S touto smernicou boli oboznámení všetci prijímatelia a zamestnanci zariadenia.

3. Kontrolou dodržiavania tejto smernice je poverená vedúca DS a za komplexnú kontrolnú

činnosť a realizáciu je zodpovedný štatutárny zástupca zariadenia – starostka obce

Kochanovce.

**Súvisiace predpisy**

Zákon č. 448/2008 Z. z. o sociálnych službách a o zmene a doplnení

zákona č. 455/1991 Zb. o živnostenskom podnikaní (živnostenský zákon)

v znení neskorších predpisov

Zákon č. 18/2018 o ochrane osobných údajov a o zmene a doplnení

neskorších predpisov

Zákon č. 211/2000 Z. z. o slobodnom prístupe k informáciám

Občiansky zákonník

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Príloha č. 1**

**DAROVACIA ZMLUVA**

**NA POSKYTNUTIE FINANČNÝCH PROSTRIEDKOV**

**Uzavretá podľa § 628 Občianskeho zákonníka**

**Čl. 1**

**Zmluvné strany**

**Darca:**

Názov:

Sídlo:

Zastúpený:

Bankové spojenie:

Číslo účtu:

IČO:

DČO:

A

**Obdarovaný:**

Názov: Denný stacionár

Sídlo: Kochanovce 206, 066 01 Humenné

IČO: 00323144

Zastúpený: Katarínou Lászlóovou, starostka

Bankové spojenie: Prima banka Slovensko, a. s.

Číslo účtu: SK18 5600 0000 0042 5236 2006

**Uzavreli v tento deň v súlade s ustanovením § 628 Občianskeho zákonníka v platnom znení túto darovaciu zmluvu.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Čl. II**

**Predmet zmluvy**

2.1 Darca sa touto darovacou zmluvou zaväzuje bezodplatne poskytnúť obdarovanému **finančné prostriedky** (ďalej len „dar“) vo výške ........................................., (slovom ..............................................................................................) za podmienok ustanovených v ďalšom texte tejto darovacej zmluvy.

2.2 Obdarovaný poskytnutý dar na základe tejto darovacej zmluvy s vďakou prijíma.

2.3 Obdarovaný použije finančné prostriedky na tento účel: ...........................................................................................................................................................................................................................................................................................................................................................................................................................................................................................................

**Čl. III**

**Práva a povinnosti zmluvných strán**

3.1 Darca prehlasuje, že na darovaných prostriedkoch neviaznu iné právne povinnosti.

3.2 Darca sa zaväzuje darovať finančné prostriedky vo výške uvedenej v bode 2.1 tejto zmluvy v hotovosti do pokladne (resp. vklad na účet) obdarovaného v deň podpisu oboma zmluvnými stranami.

3.3 Obdarovaný nadobudne k darovaným finančným prostriedkom vlastníctvo v deň, kedy budú tieto odovzdané do pokladne (resp. na účet) obdarovaného

3.4 Darca sa môže domáhať vrátenia daru, ak poskytnuté finančné prostriedky nebudú použité za účelom uvedeným v bode 2.3 čl. II tejto zmluvy.

**Čl. IV**

**Záverečné ustanovenia**

4.1 Akékoľvek zmeny tejto darovacej zmluvy vyžadujú formu písomného dodatku podpísaného oboma zmluvnými stranami.

4.2 Práva a povinnosti zmluvných strán touto zmluvou výslovne neupravené, sa riadia ustanoveniami Občianskeho zákonníka a ostatných predpisov a noriem platných v Slovenskej republike.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.3 Strany sa zaväzujú urovnať všetky spory vzniknuté v súvislosti s touto zmluvou predovšetkým dohodou.

4.4 Táto zmluva nadobúda platnosť a účinnosť dňom jej podpisu oboma zmluvnými stranami.

4.5 Darovacia zmluva je vyhotovená v dvoch exemplároch s platnosťou originálu, pričom každá zo zmluvných strán prevezme jedno vyhotovenie.

4.6 Zmluvné strany vyhlasujú, že si darovaciu zmluvu prečítali a že táto, tak ako bola vyhotovená, zodpovedá skutočne ich vôli, ktorú si vzájomne vážne, zrozumiteľne a úplne slobodne prejavili, na dôkaz čoho zástupcovia zmluvných strán súhlasia s celým jej obsahom, ktorý vyjadrujú svojím podpisom a prípadne i odtlačkom pečiatky.

**Darca:** **Obdarovaný:**

V ................................... dňa........................... v ........................................... dňa...............................

......................................................................... ..............................................................................

Podpis darcu Podpis obdarovaného

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Príloha č. 2**

**DAROVACIA ZMLUVA**

**NA POSKYTNUTIE VECNÉHO DARU**

**Uzavretá podľa § 628 Občianskeho zákonníka**

**Čl. 1**

**Zmluvné strany**

**Darca:**

Názov:

Sídlo:

Zastúpený:

Bankové spojenie:

Číslo účtu:

IČO:

DČO:

A

**Obdarovaný:**

Názov: Denný stacionár

Sídlo: Kochanovce 206

IČO: 00323179

Zastúpený: Katarínou Lászlóovou, starostka

Bankové spojenie: Prima banka Slovensko, a. s.

Číslo účtu: SK18 5600 0000 0042 5236 2006

**Uzavreli v tento deň v súlade s ustanovením § 628 Občianskeho zákonníka v platnom znení túto darovaciu zmluvu.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Čl. II**

Predmet zmluvy

2.1 Darca sa touto darovacou zmluvou zaväzuje bezodplatne poskytnúť obdarovanému tento vecný dar (ďalej len„dar“).........................................................................................................................................) za podmienok ustanovených v ďalšom texte tejto darovacej zmluvy.

2.2 Obdarovaný poskytnutý dar na základe tejto darovacej zmluvy s vďakou prijíma.

2.3 Obdarovaný použije finančné prostriedky na tento účel: ............................................................................................................................................................................................................................................................................................................................................................................................................................................................................................................

**Čl. III**

**Práva a povinnosti zmluvných strán**

3.1 Darca prehlasuje, že na darovaných prostriedkoch neviaznu iné právne povinnosti.

3.2 Darca sa zaväzuje darovať dar priamo obdarovanému v deň podpisu darovacej zmluvy alebo do 14 dní po podpise darovacej zmluvy oboma zmluvnými stranami.

3.3 Obdarovaný nadobudne k darovanému daru vlastníctvo v deň, kedy bude tento dar odovzdaný obdarovanému.

3.4 Darca sa môže domáhať vrátenia daru, ak poskytnutý dar nebude použitý za účelom uvedeným v bode 2.3 čl. II tejto zmluvy.

**Čl. IV**

**Záverečné ustanovenia**

4.1 Akékoľvek zmeny tejto darovacej zmluvy vyžadujú formu písomného dodatku podpísaného oboma zmluvnými stranami.

4.2 Práva a povinnosti zmluvných strán touto zmluvou výslovne neupravené, sa riadia ustanoveniami Občianskeho zákonníka a ostatných predpisov a noriem platných v Slovenskej republike.

4.3 Strany sa zaväzujú urovnať všetky spory vzniknuté v súvislosti s touto zmluvou predovšetkým dohodou.

4.4 Táto zmluva nadobúda platnosť a účinnosť dňom jej podpisu oboma zmluvnými stranami.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.5 Darovacia zmluva je vyhotovená v dvoch exemplároch s platnosťou originálu, pričom každá zo zmluvných strán prevezme jedno vyhotovenie.

4.6 Zmluvné strany vyhlasujú, že si darovaciu zmluvu prečítali a že táto, tak ako bola vyhotovená, zodpovedá skutočne ich vôli, ktorú si vzájomne vážne, zrozumiteľne a úplne slobodne prejavili, na dôkaz čoho zástupcovia zmluvných strán súhlasia s celým jej obsahom, ktorý vyjadrujú svojím podpisom a prípadne i odtlačkom pečiatky.

**Darca:** **Obdarovaný:**

V ................................... dňa........................... v ........................................... dňa...............................

......................................................................... .....................................................................................

Podpis darcu Podpis obdarovaného